
	Utkast Lokal forskrift driftstilskudd privat barnehage Snåsa kommune


Ikke vedlagte dokumenter:
Ingen.
Hjemmel for behandling:
Delegeringsreglement § 6.4.
Saksopplysninger:
01.08.2026 fikk kommunene en forskrift om finansiering av private barnehager 
(finansieringsforskriften).

Forskriften vil gi tydelige retningslinjer og sikre forutsigbarhet for de private barnehagene. En høringsprosess 
gir mulighet for de private barnehagene og andre interessenter til å uttale seg før forskriften fastsettes, og vil også sikre et godt beslutningsgrunnlag for kommunen.  
Den lister opp de oppgavene som en kommune har i forhold til å lage et likeverdig barnehagetilbud i 
offentlig og privat regi. Kommunen skal fastsette reglene i en egen kommunal forskrift som omfatter: 
• Tidspunkt forskriften skal gjelde fra 
• Telletidspunkt for barn  
• Antall ansatte i barnehagen med pensjonsforpliktelser som grunnlag for pensjonstilskudd 
• Grunntilskudd 
• Eventuell ekstra grunntilskudd (ved behov) 
• Hva som må til hvis grunntilskuddet skal endres i løpet av året 
•  Tilskuddssatsene fastsettes i en egen forskrift senest 30. november. Gjelder for i år. Vanlig frist vil være 31. oktober fra 2027. 
• Forskriften skal fastsettes året før den trer i kraft.

I tillegg til dette vil kommunen lage en egen forskrift for hvordan tilskuddssatsene beregnes hvert år.  For driftsåret 2027 vil denne komme i neste runde som en tidlig del av budsjettarbeid.  

Vurdering:
Dette er en sak som har utgangspunkt i en nasjonal forskrift. Nå når kommunen skal lage sin egen forskrift, er det behov for noe få vurderinger før den sendes ut på høring. Det vurderes som bra og riktig at forskriften tydeliggjør hva grunntilskuddet inneholder. Det vil gjøre det lettere både for kommunen og private barnehager å forstå og beregne kommende utgifter/inntekter.

Kommunen innfører et ekstra telletidspunkt. Selv om søknadsfristen er 1. mars hvert år, har kommunen i praksis inntak til barnehage hele året.  Med ett telletidspunkt for våren og ett for høsten, dekker dette bedre enn dagens ordning som opererer med én telling 15. desember.

Det viktigste for Snåsa kommune i forhold til dagens regelverk, er at kommunen med den nye forskriften kan unnta driften av samisk barnehage, Suaja maanagierte. Det samiske barnehagetilbudet er hjemlet i lovverk med et spesielt vern som to-språklig forvaltningskommune. Her kan vi unnta de ekstra utgiftene som kommunen har i forhold til dette og bare tenke samisk språk- og kulturkvalitet. Det har vi ikke kunnet gjort tidligere. Eksempelvis søker vi for inneværende Statsforvalteren om kompensasjonsskjønnsmidler for å dekke noe av ekstra utgiftene kommunen har.

Vurderinger i forhold til folkehelse:
Saken vurderes ikke som viktig for generell folkehelse og er derfor ikke vurdert opp mot dette.

Vurderinger i forhold til trafikksikkerhet:
Saken vurderes ikke som viktig for trafikksikkerhet og er derfor ikke vurdert opp mot dette.

Vurderinger i forhold til sørsamisk språk og kultur:
Saken vurderes viktig for sørsamisk språk og kultur. Det finnes ingen generell individuell lovfestet rett til full samiskspråklig barnehage på samme måte som retten til samisk opplæring i grunnskolen. Derimot gir barnehageloven, sameloven, Grunnloven § 108 og internasjonale konvensjoner samiske barn en lovfestet rett til at språk og kultur ivaretas og utvikles gjennom barnehagetilbudet.  
Kommunen er innenfor forvaltningsområdet for samisk språk. Dermed er rettighetene sterkere enn ellers i landet. Etter sameloven § 3-10 skal kommunen sørge for et samisk språk- og kulturtilbud til barn og unge. Barnehageloven pålegger samtidig kommunen å legge til rette for at samiske barn kan bevare og utvikle sitt språk og sin kultur. Disse bestemmelsene må ses i lys av Grunnloven § 108, som pålegger offentlige myndigheter å legge forholdene til rette for at samene kan sikre og utvikle sitt språk og sin kultur.
Suaja maanagierte er kommunenes viktigste tiltak for å sikre sørsamisk språk og kultur i barnehage. Her spiller det sørsamiske språket og kulturen en viktig rolle i et samfunn der ikke alle foreldre snakker sørsamisk. Her har barna en unik mulighet til å lære sitt språk og kultur i en modell som kalles «sterke språkmodeller». Barna skal møte sørsamisk språk og kultur gjennom hele dagen, i leik, mattradisjoner, kulturforståelse/læring, osv. På den måten har barna mulighet til å bli gode språk- og kulturbærere videre opp i skole, utdanning og arbeidsliv. Det klarer man ikke hvis ikke sørsamisk språk og kultur får gode betingelser for rotfeste i det enkelte barnet fra barnehagealder av. 

[bookmark: INNSTILLING]Kommunedirektørens forslag til innstilling/vedtak:

[bookmark: UtvalgsNavn][bookmark: MØTESAKSNR][bookmark: Møtedato]Hovedutvalg helse, omsorg, velferd og oppveksts behandling av sak 15/2026 i møte den 02.09.2026:
[bookmark: Behandling]Pkt. 1 i forslag til vedtak endres til:
Forslag om lokal forskrift for telling av barn og ansatte barnehagen har pensjonsforpliktelser for i private barnehager i Snåsa kommune vedtas lagt ut på offentlig høring.
Pkt. 2 i forslag til vedtak endres til:
Høringsfristen for forskriften settes til 5 uker fra kunngjøringstidspunktet 03.09.2026.
 
Votering:
Enstemmig vedtatt.

[bookmark: Vedtak]Hovedutvalg helse, omsorg, velferd og oppvekst sitt vedtak:
1. Forslag om lokal forskrift for telling av barn og ansatte barnehagen har pensjonsforpliktelser for i private barnehager i Snåsa kommune vedtas lagt ut på offentlig høring. 
2. Høringsfristen for forskriften settes til 5 uker fra kunngjøringstidspunktet 03.09.2026.
3. Endelig forslag til forskrift legges frem og behandles av hovedutvalget og kommunestyret, etter gjennomført høring.
 




